Mang kapa mang ya batlang ho boloka nare o lokela ho ngodisa pele mobu le Lefapha la temo.
Bula mme o tlatse foromo ya kopo ka ho hatisa. Hape e ka fumanwa le ofisng ya lehae ya ngaka ya diphoofolo ya mmuso.
Kopa ngaka ya lehae ya diphoofolo ya mmuso ho hlahloba mobu le difense mme e tiisetse boemo ba lefu la nare.
Hlooho ya ditshebeletso tsa bongaka ba diphoofolo provinseng o lokela ho paka hore ho na le mehlodi e lekaneng ya thuso bakeng sa ho lebela maemo polasing nako le nako, hore metsamao yohle ya nare ya ho kena le ho tswa polasing e ka tshwarwa ka tsela e tshwanetseng, le hore ho ka kgonahala hore ho latelwe ho sayeng ka tshwanelo ntle le tieho.
setifikeiti sa semuuso sa dintlha tse lekaneng tseo ho fanweng ka tsona ke bolaodi ba paballo ya tlhaho khopi ya mmapa o bontshang hantlentle bonabo ba mobu oo ho etswang kopo ya ona.
Nako e nkuwang bakeng sa ho tjhaela kopo monwana e ya fapana ho tswa provinseng ka nngwe. Hang ho ba kopo e tjhaelwe monwana, e romelwa Lefapheng la naha la Temo.
Bahlanka ba lefapha la naha ba fana ka nomoro ya semmuso ya ngodiso, ba kenya tlhahisoleseding rejistareng ya naha ya dinare e be ba hatisa setifikeiti sa ngodiso bakeng sa monga mobu. Tshebetso ena e ka nka matsatsi a leshome a ho sebetsa.
Tshebeletso ena ke mahala.